Poradenstvo o liekoch na HIT a intoleranciu laktózy pre dojčiace matky
Dobrý deň
Vedeli bys ste mi prosím poradiť ake lieky by som mohla uzivat na zmierenie príznakov HIT a intoleranciu  laktózy?
Problém je v tom ,že kojim  
Ešte 
Môžem napríklad  revicolin     alebo daosin? A k tomu ešte  C a D vitamíny? Probiotika mam od vás dr.max
Ďakujem vopred♡
Dobrý deň,
ďakujeme za Vašu otázku.
Základom manažmentu histamínovej intolerancie je zmena stravovacích návykov. Uplatňuje sa tzv. nízkohistamínová (niekedy eliminačná) diéta. Dopĺňanie enzýmu DAO vo forme výživového doplnku ( Daosin) predstavuje vhodný prídavok pri nízkohistamínovej diéte. Je možné ho užívať aj dlhodobo, pričom je potrebné dodržiavať maximálnu dennú dávku (3 tablety). Dostupné informácie o užívaní tohto lieku pri dojčení sú obmedzené, avšak ide o telu vlastný enzým (diaminooxidáza), preto sa nepredpokladá negatívny vplyv na dieťa pri dojčení. V prípade výživového doplnku Revicolin, výrobca  neuvádza obsah laktózy vo svojom zložení. Pri laktózovej intolerancii odporúča snažiť sa obmedziť konzumáciu produktov s obsahom laktózy. Ak už k ich konzumácii dôjde, potom by občasné užitie produktu Dr. Max Laktazym nemalo predstavovať zdravotné riziko.
Vitamíny C a D môžte v odporúčaných dávkach užívať aj počas dojčenia. Vitamín C je prírodné antihistaminikum. Bráni uvoľňovanie histamínu a zároveň pomáha pri rozklade histamínu. Pri HIT je dôležitý prísun i vitamínov skupiny B. Napomáhajú k zníženému uvoľňovaniu histamínu.
Prajem pekný zvyšok dňa.
S pozdravom
Mgr. Emma Halás Haluščíková